open-index/open-wikipedia-markdown huggingface dataset:
Ալագիր

**Ալագիր** (), քաղաք Ռուսաստանում, Հյուսիսային Օսիայի Ալագիրի շրջանի վարչական կենտրոնն է։ Տեղակայված է Արդոն գետի ափին, Վլադիկավկազից 54&nbsp;կմ դեպի արևելք հեռավորությամբ։ Քաղաքն ունի 19 442 բնակիչ, ազգային կազմը․ օսեր՝ 91,07%, ռուսներ՝ 6,19%, այլ ազգեր՝ 2,74%։

Քաղաքի անվանումը առաջացել է օսերեն «Уæллаг Ир» (ուըլլագ իր) բառերից (уæллаг "վերին", Ир&nbsp;-&nbsp;օսեր)։

## Ալագիրի հայտնի բնակիչներ
* Ասլան Դուդիև (ծնվ. 1990)&nbsp;-&nbsp;ռուս ֆուտբոլիստ։
* Թամերլան Չելոխսաև (1961-1993)&nbsp;-&nbsp;Աբխազ ազատամարտիկ, պատերազմի հերոս։ Վրաց-աբխազական 1992-1993 թթ. պատերազմի մասնակից։
* Իգոր Կուպեև (ծնվ. 1974)&nbsp;-&nbsp;ռուս ազատ ոճի ըմբշամարտիկ, Ռուսաստանի կրկնակի չեմպիոն (1994, 2001), Աշխարհի գավաթի մրցանակակիր (1996), Ասիայի կրկնակի չեմպիոն (1999, 2000), միջազգային կարգի սպորտի վարպետ։
* Հասան Զանգիև (1954-2000)&nbsp;-&nbsp;խորհրդային ազատ ոճի ըմբշամարտիկ, 1979 թ. Աշխարհի գավաթի մրցանակակիր, միջազգային կարգի սպորտի վարպետ։
* Մախար Վազիև (ծնվ. 1961)&nbsp;-&nbsp;բալետի արտիստ, Միլանի Լա Սկալա թատրոնի գլխավոր բալետմեյստեր։ Ռուսաստանի պատվավոր արտիստ (2002)։
* Մաքսիմ Ցագառաև (1916&nbsp;-&nbsp;1990)&nbsp;-&nbsp;օս գրող։
* Սավելի Ագուզարով (ծնվ. 1946)&nbsp;-&nbsp;Ռուսաստանի պատվավոր մարզիչ, ազատ ոճի ըմբշամարտի վարպետ։
* Սաֆոն Ուռումով (1872-1922)&nbsp;-&nbsp;Առաջին աշխարհամարտի հերոս։
* Սերգեյ Մենյայլո (ծնվ. 1960)&nbsp;-&nbsp;ՌԴ Ռազմական նավատորմի նախկին գլխավոր հրամանատար։ Փոխ-ծովակալ։
* Սոսլան Տոմաև (ծնվ. 1979)&nbsp;-&nbsp;ուս ազատ ոճի ըմբշամարտիկ, Ռուսաստանի չեմպիոն (2001)։
* Ստանիսլավ Չերչեսով (ծնվ. 1963) &nbsp;-&nbsp;ռուս ֆուտբոլային մարզիչ, նախկինում՝ խորհրդային և ռուս ֆուտբոլիստ, դարպասապահ։ ԽՍՀՄ սպորտի պատվավոր վարպետ։
* Ֆատիմա Բութաևա (1907-1992)&nbsp;-&nbsp;խորհրդային ֆիզիկոս. Ստալինյան մրցանակի դափնեկիր (1951)։

## Ծանոթագրություններ

## Արտաքին հղումներ
* Ալագիռի տեղեկատվական կայք 
* Ալագիռը Հյուսիսային Օսիայի տեղեկատվական կայքում 
* Ալագիռը «Мой город» (Իմ քաղաքը) հանրագիտարանում

Կատեգորիա:1850 թվականին հիմնադրված բնակավայրեր
Կատեգորիա:Ալագիրի շրջան
Կատեգորիա:Հյուսիսային Օսիայի քաղաքային բնակավայրեր
Բերդակ

**Բերդակ**, միջնադարյան հայաբնակ գյուղ էր, որը այժմ վերածվել է գյուղատեղիի ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Որդուարի շրջանի տարածքում, Տանակերտ գյուղից 1 կմ հարավ։

## Նկարագրություն
Գտնվում էր պատմական Մեծ Հայքի Վասպուրական նահանգի Գողթն գավառում։ Ավերակներից երևում էր որ Բերդակը միջին մեծության գյուղ էր։ Ընդգրկել էր շուրջ 55-60 բնակելի և այլ շինություններ։ Գյուղի կենտրոնում վեր էր խոյանում փոքրիկ բլուր, որի գագաթնամասը հարթ էր։ Բլուրը շրջապատված էր գեղեցկատես այգիներով։ Այն հնում եղել էր բերդ, այդ իսկ պատճառով էլ տեղացի և շրջակա գյուղերի բնակրությունը գյուղը անվանում էին Բերդակ։

## Հուշարձաններ
Գյուղատեղի կենտրոնում վեր էր խոյանում վաղեմի բերդատեղի բլուրը, որի վրա կառուցվել էր  Սուրբ Հովհաննես եկեղեցին։ Այժմ վեր է ածվել փլատակների։

### Սուրբ Հովհաննես եկեղեցի

Սուրբ Հովհաննեսը փոքր ծավալի միանավ, թաղածածկ դահլիճով եկեղեցի էր։ 20-րդ դարի սկզբներին գտնվում է կիսավեր վիճակում, քանդված էր եկեղեցու ամբողջ ծածկը, որմերի վերին հատվածները։ Եկեղեցու հետագա ճակատագիրն անհայտ է, հավանաբար այն արդեն ամբողջողվին ոչնչացված է։

## Տես նաև
* Գողթն
* Որդուարի շրջան
* Վասպուրական
* Օրդուբադ
* Վերին Ագուլիս
* Ներքին Ագուլիս

## Ծանոթագրություններ

Կատեգորիա:Որդուարի շրջանի լքված բնակավայրեր
Անակլիա

**Անակլիա** (), քաղաք, և առողջարանային կենտրոն Զուգդիդի մունիցիպալիտետում։ Բնակչությունը՝ ։ Քաղաքը գտնվում է Ինգուրի գետի մոտ, ծովի մակարդակից 30 մետր բարձրության վրա։ Այստեղ պահպանվել են 1703 թվականի ամրության ավերակները։

## Ծանոթագրություններ

Կատեգորիա:Վրաստանի քաղաքներ
Ծրագրային բյուջետավորում

**Ծրագրային բյուջետավորում**, հավաքական եզրույթ, որը բնութագրում է բյուջետավորման եղանակ, որի ժամանակ հիմնական ուշադրությունը սևեռված է բյուջետային հատկացումների արդյունքում ստեղծված արդյունքին։ Հենց այս տեսանկյունից էլ նշված մեթոդը տարբերվում է ավանդական կամ «մուտքային» բյուջետավորման մեթոդից։ Գոյություն ունեն մի շարք համանման եզրույթներ, ինչպիսիք են «արդյունքի հիման վրա բյուջետավորումը» և այլն, որոնց էությունը նույնն է, սակայն որոշ տարբերութուններ առկա են կիրառման տեխնոլոգիայում։

## Ծրագրային բյուջետավորումը Հայաստանում
Հայաստանում ծրագրային բյուջետավորման բարեփոխումները պետական բյուջեի մակարդակում սկսվել են դեռ 2002 թ․ Մեծ Բրիտանիայի (DFID/UKAid) կառավարության աջակցությամբ և Աթոս Քընսալթինգ ու Մարդկային զարգացման միջազգային կենտրոնի իրականացմամբ, իսկ որոշ նախադրյալներ ներդրվել էին դեռ 90-անների վերջում։ Սակայն, մինչ այսօր այս մեթոդը ամբողջական կիրառումը չի ստացել հանրապետությունում, ինչի հիմնական պատճառ են հանդիսանում բազմաթիվ համակարգային խնդիրները։ 2012 թ․ վերջում ՀՀ կառավարությունը հանդես է եկել օրենսդրական նախաձեռնությամբ (ԲՀՄ օրենքում փոփոխությունները ընդունվեցին 2013 թ․ մայիսին), համաձայն որի ծրագրային բյուջետավարումը պետական բյուջեի մակարդակում կրում է պարտադիր բնույթ, սակայն այն դեռ չի նախատեսում ամբողջովին փոխարինել ռեսուրսային բոյւջետավորման ներկայիս մոդելը։ Պետական տարբեր գործիչներ հաճախակի սխալմամբ հայտարարում են, որ ծրագրային բյուջետավորումը արդեն իսկ կիրառվում է Հայաստանում, հաշվի չառնելով, որ ծրագրային մոտեցումը ավելի բազմաշերտ է և պահանջում է բյուջետային ցիկլի բոլոր մակարդակներում դրա իրական կիրառումը, այլ ոչ միայն կատարողական ցուցանիշների ներկայացումը օրենսդրին։

Համայնքային մակարդակով «ծրագրային» կամ «ըստ կատարողականի» բյուջետային բարեփոխումները որոշ հաջողությամբ իրականացվել են մի շարք համայնքներում։ ՀՀ Բյուջետային համակարագի մասին օրենքում համայնքային բյուջեների կազզման հարցում ծրագրային մոտեցումների կիրառման պահանջի բացակայության պայմաններում, նման բարեփոխումները համայնքներում առ այսօր կրում են հատվածային և փորձնական բնույթ։

2013թ. ԾԲ բարեփոխումների գծով աշխատանքները որոշակիորեն ակտիվացան ՀՀ խորհրդարանում գերմանական GIZ կազմակերպության աջակցությամբ, որի արդյունքում իրականացվեցին մի շարք կարողությունների զարգացման աշխատանքեր։ Խորհրդարանի և ավելի լայն իմաստով ոչ-գործադիր շահառուների (ԶԼՄ, ՀԿ, հետազոտական կենտրոններ, քաղաքացիներ, միջազգային կառույցներ) դերը խիստ կարևոր է բարեփոխումների ընթացքի և որակի նկատմամբ պատշաճ պահանջարկի ստեղծման համար։ 2014թ. մշակվեց և ԱԺ կողմից հրապարակվեց ԾԲ գործիքակազմի ձեռնարկ, որի հիմնական նպատակն էր ԱԺ հանձնաժողովների կողմից ԾԲ մեթոդաբանությամբ տարեկան բյուջեների նախագծի ուսումնասիրությունը և քննադատական վերլուծությունը։ Թեև աշխատանքների այս հատվածը ընթանում էր բարեհաջող, ընդհանուր առմամբ ԾԲ մշակույթը և գործելաոճը դեռ իր տեղը չեն գտնում հայաստանյան բյուջետավարման գործընթացներում։

## Ծանոթագրություններ

Կատեգորիա:Տնտեսագիտական տերմիններ
Կատեգորիա:Քաղաքական տնտեսագիտություն
Սուրբ Հովհաննես եկեղեցի (Բերդակ)

**Բերդակի Սուրբ Հովհաննես եկեղեցի**,  Հայ առաքելական եկեղեցի, որը գտնվում էր պատմական Մեծ Հայքի Վասպուրական նահանգի Գողթն գավառի Բերդակ գյուղում, ներկայիս Ադրբեջանի կազմում գտնվող Նախիջևանի Ինքնավար Հանրապետության Որդուարի շրջանի ավերված գյուղատեղիի բլրակի վրա։ Եկեղեցին ամբողջությամն ավերվել է 1997-2000թթ․ ընկած ժամանակահատվածում։ Հետագայում, եկեղեցու տեղում կառուցվել է մզկիթ։

## Ճարտարապետություն
20-րդ դարի սկզբներին գտնվում է կիսավեր վիճակում, քանդված էր եկեղեցու ամբողջ ծածկը, որմերի վերին հատվածները։ Եկեղեցու հետագա ճակատագիրն անհայտ է, հավանաբար այն արդեն ամբողջողվին ոչնչացված է։

### Եկեղեցի
Սուրբ Հովհաննեսը փոքր ծավալի միանավ, թաղածածկ դահլիճով եկեղեցի էր։ Կազմված էր կիսաշրջանաձև աբսիդից և դահլիճից։ Հարավային ճակատից բացված էր միակ մուտքը։ Կառուցված էր կիսամշակ որձաքարից։ Ունեցել էր բարձր ինտերիեր։ Ծածկը, որը երկթեք էր շինված, նստած էր դահլիճի երկու զույգ որմնամույթերի ամրացված կամարների վրա։ Եկեղեցու որմերում ագուցված էին 1625 թվականի մի քանի խաչքար։ Մուտքի մոտ ագուցված էր արձանագիր քար, ուրում նշված էր, որ եկեղեցին վերանորոգվել էր 1888 թվականին։ Արձանագրություններ ունեցել էր նաև հարավային և արևելյան ճակատներում։

### Մատուռ-զանգակատուն
Եկեղեցու հարավային ճակատին կից կառուցված էր մի փոքրիկ սենյակ, որը իրենից ներկայացնում էր արտաքին ավանդատուն կամ զանգակատուն-մատուռ։

## Ծանոթագրություններ

հ
Կատեգորիա:Ադրբեջանում ոչնչացված հայկական հուշարձաններ
Կատեգորիա:Եկեղեցիներ այբբենական կարգով
Կատեգորիա:Օրդուբադի շրջանի վանքեր և եկեղեցիներ
Ֆիլիստոս

**Ֆիլիստոս** (, ), հույն պատմիչ, քաղաքական գործիչ և զորավար։ Հայտնի է որպես 13 գրքից բաղկացած «Սիցիլիայի պատմություն» երկի հեղինակ։ «Սիցիլիայի պատմությունը» հնում մեծ հռչակ էր վայելում։ Պլուտարքոսը հաղորդում է, որ Ալեքսանդր Մակեդոնացին դեպի Ասիա իր արշավանքի ժամանակ հրամայել է Եվրիպիդեսի, Սոփոկլեսի և Էսքիլոսի ստեղծագործությունների հետ մեկտեղ իրեն ուղարկել նաև Ֆիլիստոսի երկը (Plut.Alex.,8)։ Կիկերոնը անվանում է Ֆիլիստոսին «փոքր Փուկիտիդես»։ Չնայած իր այս համբավին երկը չի հասել մինչև մեր ժամանակները։

## Ծանոթագրություններ

Կատեգորիա:Հին հույն պատմիչներ
Կատեգորիա:Հին հույն գրողներ
Կատեգորիա:Հույն զորավարներ
Էնգուրի (գետ)

**Էնգուրի**, **Ինգուրի** կամ **Ինգուր** (,  *Էնգուրի*, մեգ.` ინგირი *Ինգիրի*), գետ Արևմտյան Վրաստանում, հանդիսանում է սահմանագիծ Վրաստանի և Աբխազիայի միջև, վերջիններիս կողմից էլ վերահսկվում է։ Երկարությունը 213 կմ, ավազանի մակերեսը` 4060 կմ։

## Ծանոթագրություններ

Կատեգորիա:Աբխազիայի գետեր
Կատեգորիա:Սահմանային գետեր
Կատեգորիա:Սև ծովի ավազանի գետեր
Կատեգորիա:Վրաստանի գետեր
Թեոպոմպոս

**Թեոպոմպոս** (Theopompus, , ), հին հույն պատմիչ և ճարտասան։ Աշակերտել է համբավավոր ճարտասան Իսոկրատեսին և կարճ ժամանակում հասել լուրջ հաջողությունների։ Ըստ մի ավանդազրույցի՝ նրա ուսուցիչ Իսոկրատեսը սովորություն ուներ ասելու. «Եթե Էֆորոսը խթանի կարիք ունի, ապա Թեոպոմպոսը՝ սանձի»։

Գրել է 12 գրքից բաղկացած և մ.թ.ա. 410-394 թթ. դեպքերը ներկայացնող «Հունաստանի պատմություն» (*Hellenicа*) երկը (շարունակում է Փուկիտիդեսի «Պատմությունը» ), ինչպես նաև 58 գրքից բաղկացած ու Փիլիպոս II Մակեդոնացու կառավարման շրջանին (մ.թ.ա. 362 - 336 թթ.) վերաբերող «Փիլիպոս II Մակեդոնացու պատմություն» աշխատությունը։ Թեոպոմպի հատկապես վերջին երկը մեծ հեղինակություն էր վայելում և լայնորեն ընթերցվում էր անտիկ շրջանում՝ օգտագործվելով որպես աղբյուր բազմաթիվ պատմիչների, այդ թվում նաև Պլուտարքոսի կողմից։

Թեոպոմպոսի երկերից մինչև մեր ժամանակները հասել են միայն հատվածներ և մեջբերումներ անտիկ շրջանի այլ հեղինակների գործերում (հատվածները զետեղված են «Fragmenta historicorum Graecorum» աշխատությունում (հ. I, էջեր 278 - 338, և հ. IV, 643 - 645))։ Բացի դրանից, հնում «Փիլիպոս II Մակեդոնացու պատմությունը» թարգմանվել է լատիներեն Պոմպեոս Տրոգոսի կողմից. մեզ է հասել այդ թարգմանությունից արված հակիրճ վերաշարադրանքը, որի հեղինակն է Հուստինոսը։

## Ծանոթագրություններ

Կատեգորիա:Հին հույն պատմիչներ
Կատեգորիա:Հին հույն հռետորներ
Գուդաութա

**Գուդուաթա** (, ), առողջարանային քաղաք (1926 թ-ից) Աբխազիայում, Սև ծովի ափին, Գուդաութի շրջանի վարչական կենտրոնը, ունի երկաթգծային կայարան Սուխումից հյուսիս-արևմուտքում 37&nbsp;կմ, իսկ Գագրայից 43&nbsp;կմ հեռավորության վրա։ Աբխազիայի հերոս-քաղաքն է։ Բնակչությունը՝ ։

## Ծանոթագրություններ

Կատեգորիա:Վրաստանի քաղաքներ
Եվրոպայի մակերևույթ

Եվրոպայի մակերևույթն այնքան էլ բարձր չէ (միջին բարձրությունը 300 մ. է)։ Նրա տարածքի ⅔-ից ավելին կազմում են դաշտավայրերը և ոչ մեծ բարձրությունները։

## Բնութագիր
մինի|Ալպերը տրեզերքից
Հարթ մակերևույթով աչքի է ընկնում Արևելյան Եվրոպան, որտեղ ընկած է Արևելաեվրոպական (Ռուսական) թույլ ալիքավոր հարթավայրը։ Նա ընդգրկում է մի շարք դաշտավայրեր (Դվինա-Պեչորայի, Օկա-Դոնի, Մերձդնեպրյան, Մերձսևծովյան, Մերձկասպյան) և բարձրություններ (Տիմանի և Դոնեցկի բլրաշարերը, Վալդյան, Միջին Ռուսական, Մերձոլգյան և Վոլինա-Պոդոլյան բարձրությունները)։ Ռուսական հարթավայրի հյուսիսում ընկած են Խիբինի, արևելքում՝ Ուրալյան, հարավում՝ Ղրիմի, իսկ հարավ-արևմուտքում՝ Կարպատյան լեռները։

Արևմտյան Եվրոպան աչքի է ընկնում մակերևույթի առավել մեծ բազմազանությամբ։ Նրա հյուսիսում գտնվում են հին քայքայված լեռներ, այն է՝ Սկանդինավյան թերակղզում` Սկանդինավյան լեռները, իսկ Մեծ Բրիտանիա կղզում` Փենինյան լեռները և Շոտլանդական լեռնաստանը։ Կղզու հարավում Թեմզայի (Լոնդոնի) դաշտավայրն է։

Բալթիկ և Հյուսիսային ծովերից հարավ գտնվում է Արևմտյան Եվրոպայի դաշտավայրային գոտին։ Այստեղ է գտնվում Հյուսիսեվրոպական (Գերմանալեհական) ընդարձակ դաշտավայրը, որը հաճախ բաժանում են երեք մասի՝ Լեհական Մեծ հարթավայրի և Հյուսիսգերմանական և Հյուսիսֆրանսիական դաշտավայրերի։

Դաշտավայրային այդ գոտուց հարավ մակերևույթն աստիճանաբար բարձրանում և դառնում է լեռնային։ Այստեղ են գտնվում Կենտրոնական Եվրոպայի միջին բարձրության մի շարք հին, պալեոզոյան և մեզոզոյան հասակի լեռները՝ Ֆրանսիական Կենտրոնական զանգվածը, Միջինգերմանական լեռները, Չեխական զանգվածը, Սուդետները, Բոհեմական անտառը, Շվարցվալդը և այլն։

Դրանից հարավ ընկած է Հարավային Եվրոպայի երիտասարդ (ալպյան ծալքավորության) լեռնային գոտին։ Այստեղ են գտնվում Եվրոպայի ամենաբարձր լեռները՝ Ալպերը, որտեղ գտնվում է Եվրոպայի ամենաբարձր լեռնագագաթը՝ Մոնբլանը (4807 մ.)։ Այդ գոտում են գտնվում Կարպատները, Պիրենեյան, Ապենինյան, Դինարյան (Բալկանյան թերակղզում) և Ստարա-Պլանինա (Բալկանյան) լեռները։ Սրանք առաջացել են տասնյակ միլիոնավոր տարիներ առաջ՝ խորը գեոսինկլինալի տեղում, որը Եվրոպայի հին լեռները բաժանում էր հարավում ընկած Գոնդվանա հին ցամաքից։ Երիտասարդ լեռների այս գոտում կան գործող հրաբուխներ (Էթնա, Վեզուվ)։

Հարավային Եվրոպայի երիտասարդ լեռների միջև ընկած են Միջինդանուբյան (Հունգարական), Ստորինդանուբյան (Վալախիայի) և Պադանի (Պո գետի հովտում) դաշտավայրերը։

### Բարձր լեռներ
*Պիրինեյներ
*Ալպեր 
*Ապենիններ
*Կարպատներ
*Դինարյան
*Ստարա-Պլանինա
*Շոտլանդական
*Փենինյան

### Միջին բարձրության լեռներ
*Սկանդինավյան
*Ուրալյան
*Սուդետներ
*Բոհեմական անտառ
*Շվարցվալդ
*Ֆրանսիական Կենտրոնական զանգված
*Միջին գերմանական 
*Չոխական զանգված

### Բարձրավանդակներ
*Կենտրոնական զանգված
*Միջին ռուսական
*Մերձոլգյան
*Վոլինապոդոլյան
*Մերձմոսկովյան
*Տիմանի բլրաշար
*Ստավրոպոլյան

### Դաշտավայրեր և հարթավայրեր
*Արևելաեվրոպական (Ռուսական)
*Միջինդանուբյան (Հունգարական)
*Ստորինդանուբյան (Վալախիայի)
*Պադանի
*Թեմզայի (Լոնդոնի)
*Դվինա-Պեչորյան
*Օկա-Դոնի
*Մերձդնեպրյան
*Մերձսևծովյան
*Մերձկասպյան
*Հյուսիսե8;luվրոպական

Մակերևույթ
Քասախի ջրվեժ

**Քասախի ջրվեժ**, Հայաստանի ամենաբարձր ջրվեժը։ Բարձրությունը՝ 70 մետր։ Գտնվում է Արագածոտնի մարզում՝ Քասախ գետի վրա, Հովհանավանք վանական համալիրի դիմաց։

## Պատկերասրահ

File:Kasakh Waterfall2.jpg|
File:Kasakh Waterfall.jpg|
File:Kasakh Waterfall Calibrux 1.jpg


## Տես նաև
* Հայաստանի ջրագրություն

## Ծանոթագրություններ

Կատեգորիա:Աշտարակի շրջան
Կատեգորիա:Արագածոտնի մարզի ջրվեժներ
Կատեգորիա:Ջրվեժներ այբբենական կարգով
Էլիզաբեթ Գուտիերես

**Էլիզաբեթ Գուտիերես** ( ), մեքսիկացի ծագումով, ամերիկյան դերասանուհի և մոդել։

## Կենսագրություն
Էլիզաբեթ Գուտիերես ծնվել է 1979 թվականի ապրիլի 1-ին ԱՄՆ-ի Կալիֆորնիա նահանգի Լոս Անջելես քաղաքում, մեքսիկացիների ընտանիքում։ Ունի 6 քույր 1 եղբայր։ Դպրոցն ավարտել է Մեքսիկայում։ Աշխատում է որպես հեռուստասերիալների դերասանուհի ամերիկյան Տելեմունդո (TELEMUNDO) ընկերությունում։ Ամուսնացած է Ուիլյամ Լևիի հետ (William Levy)։ Ունի 2 երեխա` Քրիստոֆեր և Կայիլեյ։

## Ֆիլմեր

## Ծանոթագրություններ

Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Կատեգորիա:Մեքսիկացի դերասանուհիներ
Կատեգորիա:Մեքսիկացի կինոդերասաններ
Կատեգորիա:Մեքսիկացի մոդելներ
Կատեգորիա:Մոդելներ այբբենական կարգով
Մարիցա Ռոդրիգես

**Մարիցա Ռոդրիգես Գոմես** (, ), կոլումբիացի դերասանուհի և մոդել։ 2018 թվականի հունվարին հայտարարել է, որ փոխում է իր անուն-ազգանունը՝ դարձնելով **Սառա Մինց**։

## Կենսագրություն
Մարիցա Ռոդրիգես Գոմեսը ծնվել է Կոլումբիայի Բառանկիլյա քաղաքում, 1975 թ. սեպտեմբերի 1-ին։ Կոլումբիական սերիալների դերասանուհի է և մոդել։ Ունի երկու եղբայր մեկ քույր։ 2005 թվականի հունիսից ամուսնացած է Տելեմունդո հեռուստաընկերության գործադիր տնօրենի՝ հրեական ծագումով գործարար Ջոշուա Մինցի հետ։ 2014 թվականի ապրիլի 13-ին ամուսնական զույգը երկվորյակ տղաներ է ունեցել։ Ներկայումս ընտանիքով ապրում են Երուսաղեմում։

## Ֆիլմագրություն
* *Ռաֆայել Օրոսկո (*Կարակոլ հ/ը*) (2012) - *Մարտա*
* *Վրեժի դեմքը* * Հայաստանում-Ճակատագրին հակառակ * (2012) - *Անտոնիա*
* *Հարևան տունը* *Հայաստանում-Փակ դռների երևում* (2011) - *Պիլար/Ռաքել*
* *Շան սեր* *Հայաստանում-Դաժան սեր* (2010) - *Կամիլա*
* *Անալիայի դեմքը* *Հայաստանում-Անալիա* (2008) - *Սառա*
* *Դոնյա Բարբարա* *Հայաստանում-Դոնյա Բարբարա* (2008) - *Ասունսիոն*
* *Օտար մեղքերը* *Հայաստանում-Ուրիշի մեղքերը* (2007) - *Կարեն*
* *Հալածվածը* (2007) - *Մարֆիլ/Դեբորա"
* *[[Սեր առանց պայմանների]]* (2006) - *Եսենիա*
* *[[1503 չվերթը]]* (2005) - *Անխելա*
* *[[Ըմբոստ հրեշտակը]]* (2003) - *Քրիստալ*
* *[[Սիրո հրաշքները]]* (2002) - *Միլագրոս*
* *[[Անապատի սիրահարները]]* (2001) - *Բարբարա*
* *[[Ռևանշ]]* (2000) - *Մերսեդես*
* *[[Կին և ամուսին]]* (1999) - *Լուսիա*
* *[[Օծանելիք]]* (1997) - *Կարմեն*
* *[[Աստված օրհնի]]* (1997) - *Իռենե*
* *[[Կինը հայլու մեջ]]* (1997)
* *[[Դիմակահանդես]]* (1995)

## Մրցանակներ և առաջադրումներ

## Արտաքին հղումներ
* Internet Movie Database կայքում

## Ծանոթագրություններ

Կատեգորիա:1975 ծնունդներ
Կատեգորիա:Կոլումբիացի դերասանուհիներ
Կատեգորիա:Հեռուստատեսային դերասաններ
Կատեգորիա:Մոդելներ այբբենական կարգով
Կատեգորիա:Սեպտեմբերի 1 ծնունդներ
Կատեգորիա:Կին գործարարներ
Տելեմունդո

**Տելեմունդո** (), ԱՄՆ-ի մեծությամբ երկրորդ իսպանալեզու հեռուստաընկերությունը։

Հանդիսանում է NBC ընկերության դուստր ընկերություն։ Տեղակայված է Մայամիի արվարձաններում գտնվող Հիալեա քաղաքում (Ֆլորիդա)։ Ամբողջ աշխարհում ունի ավելի քան 1900 աշխատող։

## Սերիալներ

## Տես նաև
* Տելեվիսա

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Ամերիկյան հեռուստաընկերություններ
Կատեգորիա:Իսպանալեզու հեռուստաալիքներ
ABC (այլ կիրառումներ)

**ABC** բառը պարունակում է հետևյալ իմաստները.

* ABC (ծրագրավորման լեզու) - ընդհանուր նշանակության բարձր մակարդակի ծրագրավորման լեզու
* ABC (խումբ) - բրիտանական երաժշտական խումբ, որը կատարում է New Wave, The New Romantics, synthpop ոճի երգեր
* ABC (հեռուստաընկերություն) - ԱՄՆ-ի առևտրային հեռուստաընկերություն
Ազատ քաղաք

**Ազատ քաղաք**, միջազգային պրակտիկայում ընդունված տերմին, որով նշվում են ինքնուրույն քաղաքական կազմավորումով տարբերվող և միջազգային հատուկ ռեժիմից օգտվող քաղաքները։

Պատմականորեն ազատ քաղաք հասկացությունը ծագել է միջին դարերում, Գերմանիայամ, երբ Համբուրգ, Բրեմեն, Ռեգենսբուրգ, Լյուբեկ, Մայնի Ֆրանկֆուրտ քաղաքները գերմանական ֆեոդալական իշխանություններից իրենց անկախ դրությունն ընդգծելու համար անվանվեցին ազատ կամ կայսերական քաղաքներ։ Վիեննայի կոնգրեսի (1814–15) որոշմամբ «ազատ, անկախ և լիովին չեզոք քաղաք» հայտարարվեց Կրակովը՝ շրջակա տերիտորիայով։ Վերսալյան հաշտության պայմանագրով (1919) ազատ քաղաքի ստատուս սահմանվեց Գդանսկի (Դանցիգ) համար, որը 1939-ին խախտեց Գերմանիան՝ օկուպացնելով քաղաքը։ Երկրորդ համաշխարհային պատերազմից հետո Իտալիայի հետ հաշտության պայմանագրով նախատեսվում էր Տրիեստին տալ ազատ քաղաքի ստատուս, որը չիրագործվեց ԱՄՆ֊ի, Անգլիայի դիմադրության պատճառով։ Նման ստատուս գոյություն ուներ Տանժերում (1923—40, 1945—56), Սաարում (1919—35, 1945–55)։ ՄԱԿ֊ի Գլխավոր ասամբլեայի 1947-ի նոյեմբերի 29-ի բանաձևով նախատեսվում է համանման ռեժիմ հաստատել Երուսաղեմում։

Կատեգորիա:Գերմանիայի պատմություն
Կատեգորիա:Հանզա
Կատեգորիա:Սրբազան Հռոմեական կայսրություն
Կատեգորիա:Քաղաքների մականուններ
Կատեգորիա:Երկրի վարչական բաժանում
Կատեգորիա:Միջազգային իրավունք
Կատեգորիա:Տեղական կառավարում
Կատեգորիա:Իրավունքի պատմություն
Մակկաբի Թել Ավիվ ԲԱ

thumb|«Մակկաբիի» բասկետբոլիստները պատրաստվում են խաղի մեկնարկին

**«Մակկաբի Թել Ավիվ բասկետբոլային ակումբ»** (եբր.` מ.כ. מכבי תל אביב), հրեական պրոֆեսիոնալ բասկետբոլային ակումբ։ Մասնակցում է Իսրայելի բարձրագույն լիգային և Բասկետբոլի Եվրալիգային։ Տեղակայված է Իսրայելի երկրորդ քաղաք Թել Ավիվում։

Սստեղծվել է 1932 թվականին՝ որպես «Մակկաբի Թել Ավիվ» սպորտային ակումբների մաս։

Համարվում է Իսրայելի ամենահաջող հանդես եկող բասկետբոլային ակումբը։ Ակումբն իր հիմնադրումից ի վեր հաղթել է 6 Եվրոպայի առաջնություն, 1 Ադրատիկ առաջնություն, 53 Իսրայելյան առաջնություն, ինչպես նաև նվաճել 44 Իսրայելի գավաթ և 7 լիգայի գավաթ։

## Արտաքին հղումներ

* Մակկաբի Թել Ավիվ ԲԱ պաշտոնական կայք
* «Մակկաբիի» պաշտոնական ֆանկայք

Կատեգորիա:Իսրայելական բասկետբոլային ակումբներ
Անադոլու Էֆես

մինի|Էֆես-Ֆենեբահչե հանդիպման մեկնարկից առաջ (2018)
**«Անադոլու Էֆես սպորտային ակումբ»** (թուրք.` *Anadolu Efes Spor Kulübü*), թուրքական պրոֆեսիոնալ բասկետբոլային ակումբ, որը հանդես է գալիս Թուրքիայի բասկետբոլի լիգայում և Բասկետբոլի եվրալիգայում։ Տեղակայված է Ստամբուլում։ 2012 թվականի դրությամբ «Էֆեսը» համարվում է Թուրքիայի ամենահաջող հանդես եկող ակումբը, ով հաղթել է ազգային առաջնությունը ռեկորդային 13 անգամ։

Ակումբն հիմնադրվել է 1976 թվականին՝ փոխարինելու «Քադըքյոյսփոր» կոչվող ակումբին, որը սնանկ էր ճանաչվել։ Ակումբն հիմնադրվել էր որպես «Էֆես Պիլսեն»` համանուն հովանավոր գարեջրային ընկերության անվամբ։

Առավել հայտնի նախկին «Էֆեսցիներ» են Հիդայեթ Թուրքօղլուն, Էրսան Իլյասովան, Միրսադ Թուրքչանը, ինչպես նաև 2005 թվականի NBA-ի դրաֆթի մասնակից Ջենք Աքյոլը։

## Արտաքին հղումներ

* Պաշտոնական կայք 

Կատեգորիա:Թուրքական բասկետբոլային ակումբներ
ԿՈՆԿԱԿԱՖ-ի առաջնություն 1977 (թիմերի կազմեր)

1977 թ. **[[ԿՈՆԿԱԿԱՖ-ի առաջնություն|ԿՈՆԿԱԿԱՖ-ի առաջնության]]** եզրափակիչ մրցաշարին մասնակցեցին վեց ազգային հավաքականներ։

## Թիմեր
### 
### 
### 
### 
### 
### 

## Նայիր նաև
* **[[ԿՈՆԿԱԿԱՖ-ի առաջնություն 1977]]**

Կատեգորիա:ԿՈՆԿԱԿԱՖ-ի ոսկե գավաթ (թիմերի կազմեր)
Մինիքս

**Մինիքս** (**մի**նի-Յու'''նիքս'''), ազատ յունիքսանման միկրոմիջուկային օպերացիոն համակարգ, որն տարածվում է ԲիԷսԴի արտոնագրի ներքո։ Էնդրյու Տանենբաումը Մինիքսի առաջին տարբերակն ստեղծել է 1987 թ․-ին՝ որպես «Օպերացիոն համակարգեր։ Մշակումն ու իրականացումը» գրքում տեղ գտած օրինակ։ Սկզբնական շրջանում Մինիքսի նպատակն էր սովորեցնել ուսանողներին համակարգիչների և օպերացիոն համակարգերի կառուցվածքը։ Մինիքսի ելակոդերով օպերացիոն համակարգերն ուսումնասիրող ուսանողներից է Լինուս Տորվալդսը՝ Լինուքս օպերացիոն համակարգի ստեղծողը։ Չնայած այդ փաստին, Մինիքսի ելակոդը տարբերվում է Լինուքսի կոդից, բայց երկուսն էլ յունիքսանման օպերացիոն համակարգեր են, նույն հրամանների հավաքածույով։

2008 թ. նոյեմբերի 1-ին Էնդրյու Տանենբաումը Եվրոպական հետազոտական խորհրդի կողմից 2,5 միլիոն եվրոյի չափով ֆինանսավորում է ստանում «Իրոք ապահով ու անվտանգ ծրագրային ապահովումների հետազոտությունների» համար։ Այդ ֆինանսավորումը օգնեց Մինիքս 3 օպերացիոն համակարգն աջակցելուն ու զարգացնելուն։

## Ծանոթագրություններ

## Արտաքին հղում
* Նախագծի կայքը

Կատեգորիա:Ազատ օպերացիոն համակարգեր
Կատեգորիա:ARM օպերացիոն համակարգեր
Քասախ (այլ կիրառումներ)

**Քասախ**, կարող է վերաբերել․

* Քասախ - գյուղ ՀՀ Կոտայքի մարզում
* Քասախ - գյուղ ՀՀ Արագածոտնի մարզում
* Քասախ - Ապարան քաղաքի նախկին անվանումը
* Քասախ կամ Քասաղ - գետ Հայաստանում
* Քասախ - ջրվեժ Քասաղ գետի վրա

Տես նաև․ Քասախի բազիլիկ
XQuery

**XQuery**, հարցումների լեզու, որն նախատեսված է XML ձևաչափի տվյալների մշակման համար։ XQuery օգտագործում է XML-ը որպես իր տվյալների մոդել։

XQuery 1.0-ն մշակվել է W3C կազմակերպության կազմում գտնվող XML Query աշխատանքային խմբի կողմից։ Այս աշխատանքն համակարգվում է մեկ այլ աշխատանքային խմբի կողմից, որն աշխատում է XSLT 2.0-ի ստեղծման վրա։ Այս երկու խմբերն բաժանում են XPath 2.0 պատասխանատվությունը, որն մտնում է XQuery 1.0-ի կազմի մեջ։ 2005 թվականի նոյեմբերի 3-ին XQuery 1.0-ն ստանում է W3C Candidate Recommendation կարգավիճակը, իսկ 2007 թվականի հունվարի 23-ին, XSLT 2.0-ի և XPath 2.0-ի հետ միաժամանակ, ստանում է W3C Recommendation կարգավիճակ։ Այժմ աշխատանքներ են տարվում այդ ստանդարտի զարգացման ուղղությամբ։

 ստանդարտի շրջանակներում մշակվել են XQuery-հարցումներն SQL-հարցումներում ներկառուցելու մեխանիզմներ։

## Օրինակ

```html4strict
<html><head/><body>
 {
   for $act in doc("hamlet.xml")//ACT
   let $speakers := distinct-values($act//SPEAKER)
   return
     <span>
       <h1>{ $act/TITLE/text() }</h1>
       <ul>
       {
         for $speaker in $speakers
         return <li>{ $speaker }</li>
       }
       </ul>
     </span>
 }
 </body>
</html>
```


## Արտաքին հղումներ
* http://www.w3.org/TR/xquery/
* http://www.w3.org/TR/xslt20/
* http://www.w3.org/TR/xpath20/

Կատեգորիա:XML
Հայաստանը Եվրատեսիլ 2013 երգի մրցույթում

**Հայաստանը** մասնակցել է Եվրատեսիլ 2013 երգի մրցույթին, որը կայացել է 2013 թվականի մայիսի 14-ից մինչև 18-ը Շվեդական Մալմյո քաղաքում։ Հայաստանը ներկայացրել է Դորիանս ռոք խումբը Lonely Planet երգով։

## Ներքին ընտրություն
2013 թվականի հունվարի 22-ին Հայաստանում մրցույթը հեռարձակող ARMTV հեռուստաընկերությունը հայտարարեց, որ Հայաստանը ներկայացնելու է Գոռ Սուջյանը, սակայն մի քանի շաբաթ հետո որոշվեց որ նա մրցույթում հանդես է գալու Դորիանս խմբով։

## Ազգային ընտրություն
Հայաստանը Դորիանսի երգը ընտրել է մարտի 2-ին ARMTV հեռուստաընկերության ուղիղ եթերում։ Երգերի հայտերի ընդունումը սկսվել է հունվարի 22-ին և ավարտվել փետրվարի 20-ին։ Հայաստանը ստացել է ավելի քան 70 երգ, որոնցից 4-ը ընտրվել են ազգային եզրափակչին մասնակցելու համար։

Ազգային եզրափակիչը վարել են Գոհար Գասպարյանը և Ավետ Բարսեղյանը։

Հաղթող երգը ընտրվել է հեռուստադիտողի և ժյուրիի քվեարկության արդյունքում, ըստ որի Հայաստանը ներկայացնող Դորիանս խմբի համար ընտրվեց Lonely Planet երգը։

## Եվրատեսիլում
Հայաստանը Եվրատեսիլ 2013-ում ելույթ է ունեցել մայիսի 16-ին՝ երկրորդ կիսաեզրափակչի ժամանակ և եզրափակիչ է անցել 7-րդը 69 միավորով, իսկ եզրափակչում Հայաստանը զբաղեցրել է 18-րդ հորիզոնականը 41 միավորով։

### Հայաստանի ստացած միավորները

### Հայաստանի տված միավորները

#### Երկրորդ կիսաեզրափակիչ
Հայաստանի տված միավորները երկրորդ կիսաեզրափակչում.

#### Եզրափակիչ
Հայաստանի տված միավորները եզրափակչում.

## Տես նաև
*Հայաստանը Եվրատեսիլ երգի մրցույթում
*Եվրատեսիլ 2013 երգի մրցույթ

Կատեգորիա:Երկրներ Եվրատեսիլ 2013 երգի մրցույթում
Կատեգորիա:2013 Հայաստանում
Վուդի Ալլեն

**Վուդի Ալլեն** (, բնօրինակ անուն ազգանուն՝ **Ալլեն Սթյուարտ Քոնիգսբերգ** (), լրիվ պաշտոնական անունը՝ **Հեյվուդ Ալլեն** (), ), ամերիկյան նշանավոր ռեժիսոր, սցենարիստ, պրոդյուսեր, դերասան, գրող, երաժիշտ։ Չորս Օսկար մրցանակի դափնեկիր է։ Արժանացել է նաև բազում այլ կինոմրցանակների, այդ թվում՝ Ոսկե գլոբուս, BAFTA և այլն։ Հանդես է գալիս նաև որպես գրող, քանի որ շատ պատմվածքների ու պիեսների հեղինակ է։ Ալլենը գրականության և երաժշտության գիտակ ու ջազային կլարնետիստ է։ Իր շատ ֆիլմերում հանդես է գալիս որպես դերասան։

Վուդի Ալլենը կինեմատոգրաֆի մեջ ստեղծել է մի նոր ժանր, որը ընդունված է անվանել «ինտելլեկտուալ կատակերգություն»։ Այս ժանրը նա ստեղծել է սրամիտ կատակերգություններից, որոնք պարունակում են իրենց մեջ երգիծանքի ու աբսուրդի տեսակներ, և հոգեբանական դրամաներից։ Ալլենը շվեդ մեծ ռեժիսոր՝ Ինգմար Բերգմանի արվեստի երկրպագու է, այդ պատճառով էլ նրա ֆիլմերում կարելի է նկատել Բերգմանի ոճը։

Առավել հայտնի են Վուդի Ալլենի հետևյալ ֆիլմերը՝ «Սեր և մահ», «Էննի Հոլլ», «Մանհեթեն», «Կահիրեի կարմրագույն վարդը», «Դեննի Ռոուզի բրոդվեյը», «Հաննան և նրա քույրերը», «Վիքի, Քրիստինա, Բարսելոնա», «Կեսգիշերը Փարիզում», «Ժասմին» և այլն։

## Ծանոթագրություններ

## Արտաքին հղումներ
* Վուդի Ալենի առաջին խենթ կինոֆալսիֆիկացիան.«Ի՞նչ է պատահել, վագրաշուշան»
* Վուդի Ալլեն. «Իռացիոնալ մարդը»

Կատեգորիա:20-րդ դարի ամերիկացի երաժիշտներ
Կատեգորիա:20-րդ դարի ամերիկացի տղամարդ գրողներ
Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:21-րդ դարի ամերիկացի երաժիշտներ
Կատեգորիա:21-րդ դարի ամերիկացի տղամարդ գրողներ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:BAFTA մրցանակի դափնեկիրներ
Կատեգորիա:«Գրեմմի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:«Սեզար» մրցանակի դափնեկիրներ
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Ամերիկացի դրամատուրգներ
Կատեգորիա:Ամերիկացի կատակերգուներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի կինոսցենարիստներ
Կատեգորիա:Ամերիկացի կլառնետահարներ
Կատեգորիա:Ամերիկացի պատմվածքագիրներ
Կատեգորիա:Ամերիկացի պրոդյուսերներ
Կատեգորիա:Ամերիկացի ջազմեններ
Կատեգորիա:Ամերիկացի ռեժիսորներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Ամերիկյան փիլիսոփայական ընկերության անդամներ
Կատեգորիա:Արվեստի և գրականության ամերիկյան ակադեմիայի անդամներ
Կատեգորիա:Բեմական կեղծանուններ
Կատեգորիա:Գրական կեղծանուններով հայտնի հեղինակներ
Կատեգորիա:Լավագույն ռեժիսոր Օսկարի մրցանակակիրներ
Կատեգորիա:Հրեա երգիչներ
Կատեգորիա:Սցենարիստներ այբբենական կարգով
Կատեգորիա:Աուդիոգիրք կարդացողներ
Կատեգորիա:Ամերիկացի երգիծաբաններ
Կատեգորիա:Ամերիկացի տղամարդ կատակերգուներ
Կատեգորիա:21-րդ դարի ամերիկացի հրեաներ
Կատեգորիա:20-րդ դարի ամերիկացի հրեաներ
Կատեգորիա:Հյուգո մրցանակի դափնեկիրներ
ԿՈՆԿԱԿԱՖ-ի ոսկե գավաթ 1991 (թիմերի կազմեր)

**[[ԿՈՆԿԱԿԱՖ-ի ոսկե գավաթ]]ի** 1991 թ. խաղարկությանը մասնակցեցին ութ ազգային հավաքականներ։

## Խումբ A
### 
### 
### 
### 
## Խումբ B
### 
### 
### 
### 

## Նայիր նաև
* ԿՈՆԿԱԿԱՖ-ի ոսկե գավաթ 1991

Կատեգորիա:ԿՈՆԿԱԿԱՖ-ի ոսկե գավաթ (թիմերի կազմեր)
Շաքիի ջրվեժ

**Շաքիի ջրվեժ**,  *Շաքե, Շաքի*, ջրվեժ Հայաստանի Սյունիքի մարզում, Շաքի գետի վրա,  Որոտանի կիրճում, Շաքի գյուղից ներքև, 1 կմ հարավ, Սիսիանից 3 կմ դեպի հյուսիս-արևմուտք։ Բարձրությունը 15-17 մ է։

Ջրվեժի տեղանքը իրենից ներկայացնում է խորը կիրճ՝ հարուստ ժայռերով և քարայրներով։ Դրանցում հայտնաբերվել են մարդու գործունեության հետքեր, ինչպես նաև մոխիր, որը թվագրվում է պալեոլիթի ժամանակաշրջանին։ Գեղատեսիլ է։ Գետի ջրի մեծ մասը տարված է Շաքիի ՀԷԿ, ջրվեժով թափվում է նրա փոքր մասը։

Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։

## Ավանդություն
Թշնամիները Գեղարքունի գավառից 93 կույս աղջիկ են ուղարկում Մուղանում բանակ դրած իրենց առաջնորդին։ Երբ գերի աղջիկների քարավանը հասնում է այստեղ, դիմելով իրենց առևանգիչներին, նրանք ասում են՝ «Մենք երկար ճանապարհին շատ փոշոտվել ու կեղտոտվել ենք, թույլ տվեք գետում լողանանք, նոր ներկայանանք ձեր մեծին»։ Առևանգիչները համաձայնում են։ Աղջիկները մերկանալով նետվում են Որոտանի ալիքների մեջ և սուզվելով անհետանում։ Միայն Շաքե անունով մի կապուտաչյա աղջիկ Որոտանը թափվող գետակի միջով փախչելով, փորձում է ազատվել։ Թշնամիները հասնում են նրա ետևից, սակայն նույն վայրկյանին գետակի մեջ հրաշքով մի ժայռ է խոյանում, և ջուրը նրա վրայով գահավիժելով, իր ճերմակ փրփուրների տակ թաքցնում է Շաքեին։ Դրանից հետո այդ ջրվեժն ու նրա մոտ գտնվող գյուղը կոչվում են Շաքեի անունով։

## Պատկերասրահ

File:Շաքիի ջրվեժ (Gor Navoyan).jpg|thumb|Շաքիի ջրվեժ
Shaki waterfall.jpg
Shaki Waterfall2.jpg
Shaki Waterfall.jpg
Շաքիիջրվեժ.jpg



## Ծանոթագրություններ

## Արտաքին հղումներ
* Ճանապարհ դեպի Սյունիք. Սյունիքի կապուտաչյա գեղեցկուհին՝ Շաքիի ջրվեժ

Կատեգորիա:Սյունիքի մարզի ջրվեժներ
Կատեգորիա:Սյունիքի մարզի տեսարժան վայրեր
Arte

**ARTE** (), ֆրանս- գերմանական արվեստի և մշակույթի ուղղվածությամբ հեռուստաընկերություն։ Հեռուստաալիքը հեռարձակումը սկսել է 1992 թ. մայիսի 3-ին, հեռարձակվում է ֆրանսերեն և գերմաներեն կեզուներով։ Հաղորդումները պատրաստվում են **Arte France** (նախկինում՝ *La Sept*) և **ARTE Deutschland GmbH** (*[[ARD]]* և *[[ZDF]]* հեռուստաընկերությունների դուստր ալիք) կողմից։ Ընկերության գլխավոր մասնաշենքը գտնվում է Ստրասբուրգում (Ֆրանսիա) և Բադեոն Բադենում (Գերմանիս)։ Հեռուստաալիքի բաժինն է 1.8% Ֆրանսիայում և 0.7% Գերմանիայում։ Արբանյակով հեռարձակվում է Եվրոպական բոլոր երկրներում։

## Ծանոթագրություններ

## Արտաքին հղումներ
* Պաշտոնական կայք 
* ARTE Ռադիոյի պաշտոնական կայք
* ARTE's non free VoD ծառայություն 

Կատեգորիա:Ֆրանսիայի հեռուստաընկերություններ
Կատեգորիա:Գերմանիայի հեռուստաընկերություններ
Կատեգորիա:Գերմանիայի հեռուստաալիքներ
Կատեգորիա:Մշակութային հեռուստաընկերություններ
Կատեգորիա:Գերմանալեզու հեռուստաալիքներ
Կատեգորիա:Ֆրանսալեզու հեռուստաալիքներ
Կատեգորիա:ARD
Կատեգորիա:ZDF
Կատեգորիա:France Télévisions
Կատեգորիա:Ֆրանս-գերմանական հարաբերություններ
Փոխանցման կառավարման հաղորդակարգ

**Փոխանցման կառավարման հաղորդակարգ** (), համացանցի հիմնական հաղորդակարգերից մեկը, այնքան հիմնարար, որ հաճախ հաղորդակարգերի ողջ հավաքածուն անվանվում է TCP/IP։

Նախատեսված է TCP/IP-ի ցանցերի և ենթացանցերի տվյալների տեղափոխման վերահսկման համար (RFC 793)։ TCP-ն գտնվում է TCP/IP տեղափոխման մակարդակում։
TCP օգտագործվում է այն ժամանակ, երբ հարկ է լինում ինֆորմացիան փոխանցել առանց կորուստների։ Կիրառական պրոցեսները TCP-ի հետ աշխատում են հատուկ պորտերի միջոցով։ Օրինակ TELNET սերվերը օգտագործում է 23 պորտը։ TELNET օգտագործողը կստանա սերվերից ծառայություն, եթե միացում հաստատի TCP հաղորդակարգով 23 պորտով համապատասխան սարքին։

## Աշխատանք
TCP հաղորդակարգը մեծ ծավալով տեղեկությունը փոխանցում է, այն բաժանելով ավելի փոքր մասերի՝ փաթեթների։ Բաժանված մասերը համարակալվում են՝ հետագայում վերականգման համար։ Այդ համարակալումը տվյալների հետ միասին ուղարկելու համար, այն ամեն մի կտորը տեղավորում է համապատասխան շապիկով ծրարում, որի մեջ պահվում է համապատասխան ինֆորմացիան։ Ստացված TCP-*փաթեթը* տեղավորվում է IP-ծրարի մեջ, որից էլ ստացվում է IP-*փաթեթ*։

Ընդունողը ստանալուց հետո բացում է IP-ծրարները և տեսնում է TCP-ծրարները, որոնք էլ իրենց հերթին բացում և տեղավորում են կտորները՝ համապատասխան հաջորդականությամբ համապատասխան տեղում։ Եթե ինչ-որ բան բացակայում է, այն պահանջում է այդ կտորը նորից ուղարկել։ Այսքանից հետո ինֆորմացիան հավաքվում է համապատասխան հերթականությամբ և ամբողջովին վերականգնվում է ու պատրաստ է լինում ծրագրին փոխանցելու համար։

## Առանձնահատկություններ
TCP պրոտոկոլը ունի մի քանի առանձնահատկությունների, որոնք չունեն այլ տրանսպորտային կամ ցանցային պրոտոկոլները, ինչպիսին օրինակ UDP կամ IP են՝
* Բացահայտ ու հաստատումով ինիցիալիզացիա և միացման ավարտ
* Առանց ընդօրինակման տվյալների ապահով փոխանցում
* Հոսքի վերահսկում
* Ծանրաբեռնվածությունից խուսափում
Այս առանձնահատկությունների շնորհիվ TCP պրոտոկոլի իրականացումը ավելի դժվար է քան UDP (RFC 768) կամ IP (RFC 791)։

Հաղորդակարգերի բազմամակարդակային ճարտարապետությունում TCP-ն գտնվում է IP հաղորդակարգից ավելի բարձր մակարդակում, ինչը ապահովվում է TCP-ի տվյալների փոխանցման ու ընդունման ուղղին։
 

Կատեգորիա:Տեղեկատվական տեխնոլոգիաներ
Կատեգորիա:Հեռահաղորդակցություն
Կատեգորիա:Թվային տեխնոլոգիաներ
ZDF

մինի|աջից|ZDF կենտրոնը Մայնցում

**ZDF** (, Ցե-դե-էֆ, Երկրորդ գերմանական հեռուստատեսություն), Գերմանիայի հեռուստատեսության երկրորդ ալիք, հասարակական-իրավական հեռուստաընկերություն, գլխավոր մասնաշենքը գտնվում է Մայնց քաղաքում։ Եվրոպայի հզորագույն հեռուստաընկերություններից է։ Հեռուստաընկերությունը ղեկավարվում է գերմանական հողերի միջև պայմանագրով ստեղծված անկախ գործակալության կողմից։ Հեռուստաալիքը սկսել է իր հեռարձակումը 1963 թվականի ապրիլի 1-ին Էշբորն քաղաքից։ 1967 թվականից սկսել է գունավոր հեռարձակումը։ 1974 թվականին, ժամանակավորապես տեղափոխվում է Վիսբադեն, որից հետո վերջնականապես ընկերությունը տեղափոխվում է Մայնց։ Ընկերության ներկայիս տնօրենն է Թոմաս Բելլութը։

## ZDF խմբի այլ ալիքներ
* **[[KI.KA]]** (Der KInderKAnal), մանկական հեռուստաալիք, ստեղծվել է ARD հեռուստաընկերության հետ համատեղ։
* **[[Arte]]**, մշակութային հեռուստաալիք, ստեղծվել է Ֆրանսիայի և ARD հեռուստաընկերության հետ համատեղ։
* **[[3sat]]** - գերմանալեզու միջպետական հանրային հեռուստաալիք, հիմնվել է գերմանական ARD, ավստրիական ORF և շվեյցարական SRG SSR հեռուստաընկերությունների հետ համատեղ։
* **[[Phoenix]]** - հասարակական բնույթի հեռուստաալիք, ստեղծվել է ARD հեռուստաընկերության հետ համատեղ։
* **[[ZDFneo]]** - կաբելային թվային հեռուստաալիք, ստեղծվել է ARD հեռուստաընկերության հետ համատեղ։
* **[[ZDFinfo]]** - կաբելային թվային հեռուստաալիք։
* **[[ZDFkultur]]** - թատերական և արվեստագիտական բնույթի կաբելային թվային հեռուստաալիք։

## Հեռուստաընկերության գլխավոր տնօրենները
* 1963 - 1977: Կառլ Հոլցամեռ
* 1977 - 1982: Կառլ-Գյունթեր ֆոն Հազե
* 1982 - 2002: Դիթեր Շթոլթե
* 2002 - 2012: Մարկուս Շեխթեռ
* 2012 -ից։ Թոմաս Բելլութ

## Ծանոթագրություններ

## Արտաքին հղումներ

* Պաշտոնական կայք 
* Կորպորատիվ կայք 
* Հեռուստաալիքը IMDb կայքում

Կատեգորիա:Գերմանիայի հեռուստաընկերություններ
Կատեգորիա:Գերմանալեզու հեռուստաալիքներ
Կատեգորիա:ZDF
Կատեգորիա:Գերմանիայի հեռուստաալիքներ
Ռաուլ Բովա

**Ռաուլ Բովա** (; ), իտալացի դերասան և ֆոտոմոդել։ Առավել հայտնի է դարձել՝ նկարահանվելով Ներիր սիրո համար ֆիլմում։ Ծնվել է Հռոմում։ Վաղ տարիքում լուրջ զբաղվել է սպորտով՝ մասնավորապես լողով։ 16 տարեկանում դարձել է Իտալիայի մինչև 18 տարեկանների չեմպիոն։ Դերասանությամբ սկսել է զբաղվել 1992 թ.-ից։ Ամուսնացած է բժիշկ- անասնաբույժ Կիարա Ջորդանոյի հետ։
## Ծանոթագրություններ

## Արտաքին հղումներ
* IMDB

Կատեգորիա:Իտալացի դերասաններ
Կատեգորիա:1971 ծնունդներ
Կատեգորիա:Օգոստոսի 14 ծնունդներ
Կատեգորիա:Հռոմ քաղաքում ծնվածներ
Կատեգորիա:Իտալացի սցենարիստներ
Կատեգորիա:Հեռուստատեսային դերասաններ
Կատեգորիա:Ֆոտոմոդելներ
Կախարդված Էլլան

**«Կախարդված Էլլան» **(), ռեժիսոր Թոմմի Օ’Հեյվերի ֆիլմերից, որի գլխավոր դերերը մարմնավորում են Էն Հետուեյը, Հյու Դենսին, Կերի Էլվիսը, Էյդան ՄակԱրդլը, Ջոաննա Լամլին, Լյուսի Պանչը, Ջենիֆեր Հայեմը, Միննի Դրայվերը, Էրիկ Այդլը, Սթիվ Կուգանը։

## Սյուժե
Մանուկ հասակում Էլլան անսովոր «նվեր» է ստացել փերու կողմից, որի արդյունքում նա պետք է հնազանդվի։ Հիմա նա չի կարող հրաժարվել որևէ խնդրանքից կամ ցուցումից՝ ով էլ որ այն ասի։ Մեծանալուց հետո Էլլան որոշում է գտնեն նենգ Լյուսինդային, որպեսզի վերջինս հետ վերցնի իր հմայանքները։ Նրա ճանապարհին ինչեր ասես որ չեն հանդիպում՝ էլֆեր, օրկեր և հսկաներ։ Իսկ ինչպե՞ս է կարելի նրանց խորամանկել ունենալով այնպիսի բնավորության գիծ, ինչպիսին որ ունի Էլլան։

## Դերերում

## Արտաքին հղումներ
* 
* 

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների բրիտանական ֆիլմեր
Կատեգորիա:2000-ականների ռոմանտիկ կինոկատակերգություններ
Կատեգորիա:2004 ֆիլմեր
Կատեգորիա:Miramax ֆիլմեր
Կատեգորիա:Ամերիկյան ընտանեկան ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան պատանեկան կինոկատակերգություններ
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան վեպերի էկրանավորումներ
Կատեգորիա:Ամերիկյան ֆանտաստիկ ֆիլմեր
Կատեգորիա:Ամերիկյան ֆենտեզի կինոկատակերգություններ
Կատեգորիա:Բրիտանական ընտանեկան ֆիլմեր
Կատեգորիա:Բրիտանական կինոկատակերգություններ
Կատեգորիա:Բրիտանական մելոդրամա ֆիլմեր
Կատեգորիա:Բրիտանական ֆանտաստիկ ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Թոմմի Օ’Հեյվերի ֆիլմեր
Կատեգորիա:Իռլանդական ընտանեկան ֆիլմեր
Կատեգորիա:Իռլանդական կինոկատակերգություններ
Կատեգորիա:Իռլանդական մելոդրամա ֆիլմեր
Կատեգորիա:Իռլանդական ֆանտաստիկ ֆիլմեր
Կատեգորիա:Ֆիլմեր դիսֆունկցիոնալ ընտանիքների մասին
Կատեգորիա:Ֆիլմեր հարսանիքի մասին
Լարիր գալարներդ

**«Լարիր գալարներդ» **(), ռեժիսոր Փիթեր Սիգալի ֆիլմերից, որի գլխավոր դերերը մարմնավորում են Սթիվ Կարելը, Էն Հետուեյը, Ալան Արկինը, Դուեյն Ջոնսոնը, Տերենս Ստեմպը, Թերի Քրուսը, Դևիդ Կոկները, Մասի Օկան, Նեյթ Տորենսը, Ջեյմս Կաանը։

## Սյուժե
60-ականների կատակերգական սերիալի ռեմեյկն է։ Գաղտնի գործակալ Մաքսվել Սմարտի «Քաոս» խմբավորումը վնասազերծման անշնորհք փորձերը վտանգի տակ են դնում ողջ գործողությունը։ Դրանից խուսափելու համար Մաքսվելին որպես օգնական ուղարկում են Գործակալ 99-ին։

## Դերերում

## Ծանոթագրություններ

## Արտաքին հղումներ
* 
* 

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2008 ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան արկածային կինոկատակերգություններ
Կատեգորիա:Ամերիկյան արկածային ֆիլմեր
Կատեգորիա:Ամերիկյան էքշն արկածային ֆիլմեր
Կատեգորիա:Ամերիկյան էքշն կինոկատակերգություններ
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան մարտաֆիլմեր
Կատեգորիա:Կանադական արկածային ֆիլմեր
Կատեգորիա:Կանադական կինոկատակերգություններ
Կատեգորիա:Կանադական մարտաֆիլմեր
Կատեգորիա:Փիթեր Սիգալի ֆիլմեր
Կատեգորիա:Ֆիլմեր, որոնց գործողությունները տեղի են ունենում Լոս Անջելեսում
Կատեգորիա:Ֆիլմեր, որոնց գործողությունները տեղի են ունենում Վաշինգտոն ԿՇ-ում
Cascada

**Կասկադա** (անգլ.՝ Cascada), գերմանական եվրոդենս խումբ, որը ստեղծվել է 2004 թվականին։ Խմբի անդամններն են՝ Նատալի Հորլերը, DJ Manian-ը և Յանն Պեիֆերը։

Խումբը 2013 թվականին խումբը Glorious երգով ներկայացրել է Գերմանիան Եվրատեսիլ 2013 երգի մրցույթում և զբաղեցրել է 21-րդ հորիզոնականը։

## Ձայնասկավառակներ
* 2007։ Everytime We Touch
* 2008։ Perfect Day
* 2009։ Evacuate the Dancefloor
* 2011։ Original Me
* 2012։ It's Christmas Time

## Ծանոթագրություններ

Կատեգորիա:2004 հիմնադրումներ Գերմանիայում
Կատեգորիա:2004 հիմնադրված երաժշտական խմբեր
Կատեգորիա:Եվրատեսիլ 2013 երգի մրցույթի մասնակիցներ
Վլադե Դիվաց

**Վլադե Դիվաց** (սերբ.` *Владе Дивац*, ), սերբ և հարավսլավացի նախկին բասկետբոլիստ։

Դիվացը եղել է առաջին եվրոպացի բասկետբոլիստներից, որոնք 1980-ականներին տեղափոխվեցին և իրենց պրոֆեսիոնալ կարիերաները շարունակեցին Բասկետբոլի ազգային ասոցիացիայում (NBA)։

Դիվացը Քարիմ Աբդուլ-Ջաբարի, Թիմ Դանքանի, Շաքիլ Օ'Նիլի, Քևին Գառնեթի և Հակիմ Օլաջուվոնի հետ պատկանում է այն NBA-ի բասկետբոլիստների շարքին, ովքեր իրենց կարիերայում ընդհանուր առմամբ ունեցել են ավելին քան 13000 միավոր, 9000 անդրադարձ, 3000 արդյունավետ փոխանցում և 1500 բլոկշոտ։ 2010 թ.-ի օգոստոսի 20-ին Դիվացը դառնում է ՖԻԲԱ-ի փառքի սրահի անդամ՝ ի նշան նրա՝ միջազգային մրցույթներում ցուցաբերած նշմարելի խաղին։ Մտնում է նաև Եվրալիգայի պատմության 50 առավել մեծ ավանդ ունեցող անձանց ցուցակի մեջ։

Բասկետբոլից դուրս Դիվացը հայտնի է նաև որպես բարերար և մարդասեր, ով մեծաքանակ օգնություն է տրամադրել սերբ և աֆրիկացի մանուկներին։ 2008 թ.-ի հոկտեմբերի 16-ին Դիվացը նշանակվել է որպես հումանիտար հարցերով պետական խորհրդատու։ 2009 թ.-ի փետրվարի 24-ից զբաղեցնում է Սերբիայի օլիմպիական կոմիտեի նախագահի պաշտոնը։

## Ծանոթագրություններ

## Արտաքին հղումներ
* NBA.com էջը 
* Պաշտոնական կայքը
* Euroleague.net, 50 առավել մեծ ավանդ ունեցողները
* Վիճակագրական տվյալներ բասկետբոլ ռեֆերենսում 

Կատեգորիա:1968 ծնունդներ
Կատեգորիա:Լոս Անջելես Լեյքերսի բասկետբոլիստներ
Կատեգորիա:Սակրամենտո Քինգսի բասկետբոլիստներ
Կատեգորիա:Սերբ բասկետբոլիստներ
Կատեգորիա:Օլիմպիական չեմպիոններ
Հայերը Սլովակիայում

Սլովակիայում հայ առաջին ընտանիքները հաստատվել են 17-րդ դարի կեսին։ Նրանք հիմնականում Մոլդովայից տեղափոխված մանր առևտրականներ էին։ Հետագա տարիներին հայերի էական ներհոսք չի եղել։ Սլովակիայի ներկայիս տարածքում, որը մինչև 1992 թ. ընդգրկված է եղել Չեխոսլովակիայի Սոցիալիստական Հանրապետության կազմում, այդ տարիներին հայերի թիվը չի անցել 100-ից։
1990-ական թվականներին Հայաստանից և ԽՍՀՄ նախկին հանրապետություններից շուրջ 400 հայեր գաղթել են Սլովակիա։ 
Սլովակիայում  մեր օրերում բնակվում է 1000-ից ավելի հայ։ Գործում է 1 հայ առաքելական եկեղեցի։ Հայերը հիմնականում բնակվում են Բրատիսլավայում, հայկական ընտանիքներ կան նաև Կոշիցեում, Պրիեվիձայում, Տրեբիշովում, Ժիլինայում, Զվոլենում։ Հայերը հիմնականում զբաղվում են առևտրով և արհեստներով։ 2002 թ. գործարար Աշոտ Գրիգորյանի ջանքերով երկրում կազմավորվել է հայ համայնք, որը գրանցում է ստացել Սլովակիայի ներքին գործերի նախարարությունում։ Հայ համայնքի ջանքերով կազմակերպվում են հայ-սլովակյան գործարար համաժողովներ, «Հայ մշակույթի օրեր» և այլ միջոցառումներ։
2004 թ. Սլովակիայի Ազգային խորհուրդն ընդունել է Հայոց Ցեղասպանությունը ճանաչող բանաձև։ Ի նշան այդ փաստի Բրատիսլավայի կենտրոնում տեղադրվել է հայկական խաչքար-կոթող։

Սլովակիայի խորհրդարանը 2004 թ.-ին ճանաչել է Հայոց ցեղասպանությունը Օսմանյան Թուրքիայում։

## Ծանոթագրություններ

Կատեգորիա:Սլովակիայի ազգեր
ս
ս
N-tv

մինի|աջից|n-tv լրատվական թողարկման ստուդիան

**n-tv** (արտասանվում է՝ Էն-տէ-ֆաու), գերմանական կոմերցիոն տեղեկատվական ուղղվածության հեռուստաընկերություն։ Ընկերության ստուդիան և կենտրոնական գրասենյակը գտնվում է Բեռլինում։ Ալիքը պատկանում է RTL Group մեդիախմբին։ Առաջին անգամ ալիքը եթեր է դուրս եկել 1992 թվականի նոյեմբերի 30-ին։ Հեռուստաալիքը հիմնականում ներկայացնում է տեղեկատվական, տնտեսագիտական և գիտահանրամատչելի հաղորդումներ։

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:1992 հիմնադրումներ Գերմանիայում
Կատեգորիա:RTL Group
Կատեգորիա:Գերմանալեզու հեռուստաալիքներ
Կատեգորիա:Գերմանիայի հեռուստաալիքներ
Կատեգորիա:Գերմանիայի հեռուստաընկերություններ
Կատեգորիա:Լրատվական հեռուստաընկերություններ
Kabel eins

**Kabel eins** (արտասանել Kabel dog), Գերմանիա առևտրային հեռուստատեսություն։ Ընկերության ստուդիաների կենտրոնական գրասենյակը Բեռլինում է։ Հեռուստատեսությունը ProSiebenSat.1 լրատվամիջոցների հոլդինգի մասն է կազմում։ Առաջին հեռարձակողը հեռարձակվել է 1989 թ. մարտի 28-ին, ժամը 10:15-ին, TV4 անունով։ 1992 թ. փետրվարի 29-ին, ժամը 10:13-ին, անվանել է «Der Kabelkanal»: 1994 դեկտեմբերի 24-ին ալիքը ստացավ Kabel eins անունը։ Հեռուստաալիքը հիմնականում ներկայացնում է գեղարվեստական, հեռուստատեսային շարքի, թոք-շոուների, նորությունների և վավերագրական ֆիլմեր։ 2011 Կարլ Կոնիգը հեռուստաընկերության տնօրենն է ապրիլի 1-ից Քյոնիգը։

### Հաղորդումներ
* Abenteuer Alltag (Արկածներ ամեն օր)
* Abenteuer Alltag - Jetzt bauen wir (Արկածներ ամեն օր - Հիմա մենք շենքում ենք)
* Abenteuer Auto (Արկածներ ավտո)
* Abenteuer Leben - Täglich Wissen (Արկածային կյանք - Ամենօրյա գիտելիքներ)
* Darf man das (Դուք կարող եք դա անել)
* Der Comedyflüsterer (Կոմեդիկ բամբասող)
* kabel eins news (Կոմեդիկ բամբասող)
* Männer allein daheim (Տանը մենակ տղամարդը)
* Mein neuer Job (Իմ նոր աշխատանքը)
* Mein neues Leben (Իմ նոր կյանքը) 
* Mein neues Leben XXL (Իմ նոր կյանքը XXL) 
* Mein schlimmster Tag (Իմ վատագույն օրը) 
* Spätnachrichten (Վերջին նորություններ)
* Wir sind viele (Մենք շատ ենք)

## Գլխավոր տնօրեններ
* Դոնալդ ՄաքԼուգլին (1992)
* Կառլհայնց Յունգբեք (1992-1996)
* Լյուդվիգ Բաուէր (1996-1997)
* Նիկոլաս Պաալզով (1997-2000)
* Անդրեաս Բարթլ (2000-2006)
* Գուդո Բոլթեն(2006-2008)
* Յուրգեն Հյորներ (2009-2011)
* Կառլ Քյոնիք (2011-ից)

## Արտաքին հղումներ
* Պաշտոնական կայք 
* ProSiebenSat.1 Media AG հոլդինգի պաշտոնական կայք 
* Website von kabel eins Շվեյցարական կայք 
* kabel eins Տելետեքստ

Կատեգորիա:Գերմանիայի հեռուստաընկերություններ
Կատեգորիա:Ժամանցային հեռուստաընկերություններ
Կատեգորիա:Գերմանալեզու հեռուստաալիքներ
Կատեգորիա:Գերմանիայի հեռուստաալիքներ
Կազրեթի

**Կազրեթի** (՝ კაზრეთი), քաղաքատիպ ավան Վրաստանում։ Տեղակայված է Քվեմո Քարթլի մարզի Բոլնիսի մունիցիպալիտետում։

## Աղբյուրներ
* Սովետական մեծ հանրագիտարան

## Ծանոթագրություններ

Կատեգորիա:Վրաստանի բնակավայրեր
ՆՍՎԳ-12.7

**ՆՍՎԳ-12.7**, խոշոր տրամաչափի գնդացիր, որը նախատեսված է թեթև զրահապատ սարքավորումների, օդային թիրախների և կենդանի ուժի խոցման համար։

Գնդացիրը ստեղծվել է 1969-1972 թվականներին՝ Գ. Նիկիտին, Յու. Սոկոլով և Վ. Վոլկով կոնստուկտորների կողմից և այստեղից էլ ստացել է այս հապավումը։ Այս զենքի հիման վրա մշակվել է տանկային տարբերակը՝ *ՆՍՎՏ*։ Գնդացրի կոդային անվանումը «Ուտյոս» է։

Հետևակային հաստոցը (6Т7) գնդացրի համար մշակվել է Լ. Վ. Ստեփանովի և Կ. Ա. Բարիշևի կողմից։ Հաստոցի կառուցվածքը թույլ է տալիս այն ամրագոտիներով ամրացնել մեջքին տեղափոխման նպատակով

Գնդացրի ավտոմատիկան աշխատում է վառոդային գազերի էներգիայի հաշվին, որոնք դուրս են գալիս զենքի փողից։

Գնդացրի սնուցումը կատարվում է մետաղյա ժապավենի միջոցով, որը պարունակում է 50 փամփուշտ։

ՆՎՍԳ 12,7-ի մասին որոշ տվյալներ.
* գնդացրի փողի տրամաչափը 12.7 մմ է,
* բուն գնդացրի զանգվածը 25 կգ է,
* փողի զանգվածը 9 կգ է,
* հաստոցի զանգվածը կազմում է 16 կգ ,
* նշանառու օպտիկական սարքի զանգվածը 1.7 կգ, իսկ նշանառու սարքի կոմպլեկտը 5.3 կգ
* 50 փամփուշտանոց արկղի քաշը 11.1 կգ է,
* փամփուշտների զանգվածը կազմում է 123-137 գ, իսկ գնդակներինը՝ 44,3-49,5 գ
* Բ-32 գնդակի թռիչքի առավելագույն հեռավորությունը 6000 մ է,
* թեթև զրահապատ սարքավորումների հանդեպ իրական կրակի հեռավորությունը 800 մ է, իսկ մարդկանց և օդային թիրախների հանդեպ 1500 մ,
* զենքից կրակելու համար օգտագործում են 12,7 մմ-ոց փամփուշտներ՝ Բ-32 (Б-32), ԲԶՏ-44 (БЗТ-44) և ՄԴԶ (МДЗ) գնդակներով։

## Ծանոթագրություններ

## Գրականություն
* *«Руководство по 12,7 мм пулемету «Утес» (НСВ-12,7)»*, 2-րդ թողարկում, Մոսկվա, 1986 թ.:

Կատեգորիա:Գնդացիրներ
Վալերի Պողոսյան

**Վալերի Վաղարշակի Պողոսյան** (), հայ պետական գործիչ, ՀՀ Գերագույն խորհրդի պատգամավոր (1990-1991), ՀՀ Ներքին գործերի նախարար (1991-1992), ՀՀ Ազգային անվտանգության պետական վարչության պետ (1992-1993), ՀՀ Սահմանադրական դատարանի անդամ (1996-2014), ՀՀ Սահմանդրական դատարանի խորհրդական (2014 թ.-ից):

## Կենսագրություն
Ծնվել է 1944 թ. մարտի 25-ին Երևանում։

## Կրթություն
* 1961-1966 թթ. - Երևանի պետական համալսարանի ֆիզիկայի ֆակուլտետում, մասնագիտությամբ ֆիզիկոս է։
* 1969-1972 թթ. - Երևանի պետական համալսարանի փիլիսոփայության գծով ասպիրանտուրայում, փիլիսոփայական գիտությունների թեկնածու է (1974 թ.)։

## Աշխատանքային գործունեություն
*1974-1990 թթ. - Հայկական հանրագիտարանի խմբագրության փիլիսոփայության և իրավունքի խմբագրության վարիչ։
*1990-1991 թթ. - ՀՀ Գերագույն խորհրդի պատգամավոր, իրավական հարցերի մշտական հանձնաժողովի քարտուղար։
*1991-1992 թթ. - ՀՀ Ներքին գործերի նախարար։
*1992-1993 թթ. - ՀՀ Ազգային անվտանգության պետական վարչության պետ։
*1993-1996 թթ. - ՀՀ Գերագույն խորհրդի նախագահի խորհրդական։
*1990-1998 թթ. - ՀՀ Նախագահի ներման հանձնաժողովի նախագահ։
*1996 թ. փետրվարից - 2014 թ. հունիս - ՀՀ սահմանադրական դատարանի անդամ։
*2014 թ. հունիսից - ՀՀ սահմանադրական դատարանի խորհրդական։

## Կոչումներ
*1992 թ. գեներալ-մայոր է։
*ՀՀ Նախագահի հրամանագրով 1998 թ. նրան շնորհվել է դատավորի որակավորման բարձրագույն դաս։
Հեղինակ է 5 գրքերի և ավելի քան 50 հոդվածի, որոնք վերաբերում են մարդու իրավունքների, սահմանադրական իրավունքի, քաղաքականության և իրավունքի փոխհարաբերության հարցերին։
Ամուսնացած է, ունի երկու զավակ։ Տիրապետում է հայերենին և ռուսերենին։

## Ծանոթագրություններ


Կատեգորիա:Երևան քաղաքում ծնվածներ
Կատեգորիա:ԵՊՀ շրջանավարտներ
Կատեգորիա:Հայ ֆիզիկոսներ
Կատեգորիա:Հայ քաղաքական գործիչներ
Կատեգորիա:ՀՀ Սահմանադրական դատարանի անդամներ
Կատեգորիա:ՀՀ ԳԽ 1-ին գումարման պատգամավորներ
Կատեգորիա:Հայաստանի պետական գործիչներ
Կատեգորիա:Փիլիսոփայական գիտությունների թեկնածուներ
Կատեգորիա:Հայ հրապարակախոսներ
Կատեգորիա:Հայաստանի ներքին գործերի նախարարներ
Կատեգորիա:Հայաստանի անվտանգության մարմինների ղեկավարներ
Կատեգորիա:ՀՀ Ազգային ժողովի պատգամավորներ